Ġużè Cassar Pullicino ħallielna ġabra ġmielha ta' ħwejjeġ moħġaġa. Iżda xi wħud, minkejja li magħrufa sew, ma jniżżilhomx, għax "jidhru maħmuġin għall-aħħar". Ħin minnhom bħal jiskuża ruħu mal-qarrejja: "kellna nħallu barra ħafna indovinelli … ma stajniex inġibuhom imħabba d-doppju sens li fihom." Wara dawn is-snin kollha, dan in-nuqqas kellna nagħmlu xi ħaġa dwaru. U hawn hi, ġabra ta' għoxrin ħaġa moħġaġa, direttament minn fomm il-poplu, li juru (a) kemm ninqalgħu fil-logħob bil-kliem u (b) kemm għandna moħħna maħmuġ inkallat. Tlaqna. 1. Jidħol xott, joħroġ imxarrab. Jidħol iebes, joħroġ artab. L-għaġin fil-misħun jew il-biskuttell li tbill fit-te. 2. Twil, jibda bir-ras, jispiċċa bil-bajd. Ir-Randan. Xi ħsibt? 3. Taqbdu b'idek u jitwal. Tgħaddih minn bejn sidrek. U ddaħħlu ġo toqba. Iċ-ċintorin tas-sigurtà. Mur naddaf moħħok. 4. Jgħajtilha u tmur. Ittih u jtiha. Tiegħu jitfgħu ġo tagħha. Iċekċikhulha u jitlaq. Tal-Pitrolju. Mhux ovvja? 5. Żaqqek ma' daharha u b'subgħajk tagħraxha. Kitarra. Fejn sejjer b'rasek? 6. Ta' Borg Olivier twil. Ta' Gonzi qasir. Ir-raġel itih lill-mara meta jiżżewġu. Is-sorijiet m'għandhomx. Il-patrijiet għandhom. Il-papa għandu wieħed imma ma jużahx. Kunjom. Xi tridu jkun?! 7. Raġel iġibha, tifel ma jġibhiex. Tibda bil-L, tispiċċa bl-A. Liċenzja tas-sewqan. 8. Xofftok ma' xoffitha, u sebgħek ġo toqbitha. 9. Saqajk bejn saqajha u jdejk fuq wiċċha. Mejda. Xi ħsibtha jaqaw? 10. Rasu ħamra u jobżoq l-abjad. 11. Daqqa iebes, daqqa artab. Jibda biż-Ż, jispiċċa bil-B. Żbib. Ħaħa, qbadtek! 12. Aqlagħhuli minn wara. Itfagħhuli quddiem. Ittihx bl-idejn u tih bl-ilsien. Tifel fil-klassi. 13. Żaqq ma' żaqq u biċċa laħam fix-xaqq. Omm tredda' tarbija. 14. Hemm ħaġa tqum ħafna. Għandha ras imperjali. U kulħadd jieħu pjaċir biha. 15. Aktar ma ttih, aktar tieħu pjaċir. Ballun. Mhux xi ħsibt int. 16. L-ewwel tilgħaqha sew, imbagħad iddaħħalha fit-toqba. Ħajta f'għajn ta' labra. 17. Twil xi 18-il ċentimetru u nħobb noqgħod wieqaf. Jużawni kemm nisa u kemm irġiel. Idaħħluni u joħorġuni bosta drabi. U warajja nħalli ħafna tbajja' bojod. 18. Wiċċek ma' sufha, u żewġ sponoż f'idejk. Tal-ħalib jaħleb mogħża jew nagħġa. 19. Il-baqra għandha erbgħa u l-mara għandha tnejn. Saqajn. 20. Fiha erba' ittri. Iddum ma ġġibha u ttajjarha malajr. Il-paga. Mur qerr qrara ġenerali.
20 ħaġa moħġaġa doppju sens